++++

ΚΑΝΟΝΙΣΜΟΣ ( ΕΟΚ ) αριθ . 2773/73 ΤΟΥ ΣΥΜΒΟΥΛΙΟΥ

της 29ης Οκτωβρίου 1975

περί καθορισμού των κανόνων υπολογισμού της εισφοράς και της τιμής ανασχέσεως που εφαρμόζονται στον τομέα των αυγών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος ,

τον κανονισμό ( ΕΟΚ ) αριθ . 2771/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των αυγών ( 1 ) και ιδίως το άρθρο 4 παράγραφος 3 και το άρθρο 7 παράγραφος 5 ,

την πρόταση της Επιτροπής ,

Εκτιμώντας :

ότι η εισφορά που εφαρμόζεται στα αυγά με κέλυφος συνίσταται ιδίως από ένα στοιχείο ίσο προς τη διαφορά των τιμών εντός της Κοινότητος αφ ' ενός , και στη διεθνή αγορά αφ ' ετέρου , της ποσότητος των κτηνοτροφικών σιτηρών που απαιτείται για την παραγωγή , εντός της Κοινότητος , ενός χιλιογράμμου αυγών με κέλυφος

ότι η ποσότης αυτή πρέπει να καθορίζεται με βάση ένα συντελεστή μετατροπής 1 : 2,563 ο οποίος εκφράζει τη σχέση μεταξύ ενός χιλιογράμμου αυγών με κέλυφος και του βάρους των κτηνοτροφικών σιτηρών που απαιτείται για την παραγωγή του

ότι κατά τον καθορισμό αυτής της σχέσεως πρέπει να λαμβάνονται υπόψη οι ανάγκες διατροφής της ωοτόκου όρνιθας για την ανάπτυξη , τη συντήρηση και την παραγωγή της , σε συνάρτηση με τη μέση ετησία ωοτοκία

ότι , εν τούτοις , πρέπει να ληφθεί υπόψη επίσης η πώληση των απομακρυνομένων στο τέλος της εκτροφής ορνίθων

ότι η εισφορά που επιβάλλεται στα αυγά προς επώαση πρέπει να υπολογίζεται με την ίδια μέθοδο με την οποία υπολογίζεται και η εισφορά που εφαρμόζεται στα αυγά με κέλυφος

ότι , εν τούτοις , η ποσότητα των κτηνοτροφικών σιτηρών η οποία λαμβάνεται υπόψη , είναι εκείνη η οποία απαιτείται για την παραγωγή εντός της Κοινότητος ενός αυγού προς επώαση

ότι η ποσότης αυτή πρέπει να προσδιορίζεται με βάση ένα συντελεστή μετατροπής 1 : 0,245 ο οποίος εκφράζει τη σχέση μεταξύ ενός αυγού προς επώαση και της ποσότητος των κτηνοτροφικών σιτηρών που απαιτείται για την παραγωγή του

ότι κατά τον καθορισμό της σχέσεως αυτής , πρέπει να λαμβάνονται υπόψη οι ανωτέρω αναφερόμενες ανάγκες διατροφής των ωοτόκων ορνίθων και οι ειδικές συνθήκες παραγωγής των επιχειρήσεων που προμηθεύουν αυγά προς επώαση

ότι πρέπει να καθορισθεί η σύνθεση μίγματος σιτηρών από τα οποία αποτελούνται οι προαναφερθείσες ποσότητες

ότι στο μίγμα αυτό περιέχονται σιτηρά ή παραπροϊόντα αυτών τα οποία πρέπει να εξομοιωθούν προς ένα από τα τρία σιτηρά που χρησιμοποιούνται βασικά στη διατροφή των ωοτόκων ορνίθων , δηλαδή τον αραβόσιτο , την κριθή και τη βρώμη , και ότι πρέπει ιδίως ο κτηνοτροφικός σίτος να εξομοιωθεί προς την κριθή

ότι , συνεπώς , πρέπει να θεωρείται ως αντιπροσωπευτικό το μίγμα σιτηρών που έχει την ακόλουθη σύνθεση :

Αραβόσιτος * 60 % *

Κριθή * 30 % *

Βρώμη * 10 % *

ότι , εν όψει της συνθέσεως των ανωτέρω ποσοτήτων κτηνοτροφικών σιτηρών , παρίσταται ανάγκη η τιμή τους εντός της Κοινότητος αφ ' ενός και στη διεθνή αγορά αφ ' ετέρου , να είναι ίση προς τον μέσο όρο σταθμισμένο σύμφωνα με την αναφερθείσα σύνθεση των τιμών εκάστου των σχετικών σιτηρών εντός της Κοινότητος αφ ' ενός και στη διεθνή αγορά αφ ' ετέρου

ότι , για τον υπολογισμό της τιμής εκάστου των κτηνοτροφικών σιτηρών πρέπει να λαμβάνεται υπόψη :

- ο μέσος αριθμητικός όρος των τιμών κατωφλίου , αυξημένου κατά τη μηνιαία τους προσαύξηση , οι οποίες ισχύουν κατά τη διάρκεια της περιόδου που αναφέρεται στο άρθρο 4 παράγραφος 1 περίπτωση α ) δεύτερο εδάφιο του κανονισμού ( ΕΟΚ ) αριθ . 2771/75 ,

- ο μέσος αριθμητικός όρος των τιμών c.i.f . που καθορίζονται για την περίοδο που αναφέρεται στο άρθρο 4 παράγραφος 1 περίπτωση α ) τρίτο εδάφιο του κανονισμού ( ΕΟΚ ) αριθμ . 2771/75

ότι σύμφωνα με το άρθρο 7 του κανονισμού αριθ . 2771/75 , η τιμή ανασχέσεως για τα αυγά με κέλυφος συνίσταται από δύο στοιχεία :

- από την τιμή στη διεθνή αγορά της ποσότητος κτηνοτροφικών σιτηρών που απαιτείται για την παραγωγή ενός χιλιογράμμου αυγών με κέλυφος σε τρίτες χώρες

- από ένα κατ ' αποκοπή ποσό που εκφράζει το υπόλοιπο κόστος διατροφής καθώς και τα γενικά έξοδα παραγωγής και εμπορίας

ότι η τιμή ανασχέσεως για τα αυγά προς επώαση πρέπει να υπολογίζεται κατά την ίδια μέθοδο που χρησιμοποιείται για τον υπολογισμό ανασχέσεως της τιμής για αυγά με κέλυφος

ότι , εν τούτοις , η τιμή της ποσότητος των κτηνοτροφικών σιτηρών στη διεθνή αγορά , πρέπει να είναι η τιμή της ποσότητος της απαιτουμένης για την παραγωγή σε τρίτες χώρες ενός αυγού προς επώαση

ότι οι ποσότητες κτηνοτροφικών σιτηρών πρέπει να προσδιορίζονται με βάση τον συντελεστή μετατροπής 1 : 2,770 για αυγά με κέλυφος και 1 : 0,245 για αυγά προς επώαση

ότι ο συντελεστής αυτός πρέπει να καθορίζεται με τα ίδια κριτήρια που χρησιμοποιούνται για τον καθορισμό των συντελεστών μετατροπής οι οποίοι χρησιμοποιούνται για τον υπολογισμό της εισφοράς

ότι , εν τούτοις , όσον αφορά τα αυγά με κέλυφος , πρέπει να μη λαμβάνεται υπόψη η πώληση των απομακρυνομένων στο τέλος της εκτροφής ορνίθων

ότι , με βάση την κτηθείσα πείρα εντός της Κοινότητος και στη διεθνή αγορά , πρέπει να προβλεφθεί για την ποσότητα των κτηνοτροφικών σιτηρών στη διεθνή αγορά , η ίδια σύνθεση η οποία χρησιμοποιείται εντός της Κοινότητος γιά τόν υπολογισμό της εισφοράς

ότι , για τον υπολογισμό της τιμής της ποσότητος των κτηνοτροφικών σιτηρών , πρέπει να επιλεγεί η ίδια μέθοδος που χρησιμοποιείται για τον υπολογισμό της εισφοράς

ότι ο μέσος αριθμητικός όρος των τιμών c.i.f . πρέπει να επαυξάνεται κατά ο,475 λογιστικές μονάδες ανά 100 χιλιόγραμμα σιτηρών , ώστε να λαμβάνονται υπόψη τα έξοδα μεταφοράς στον τόπο χρήσεως και τα έξοδα μεταποιήσεως σε ζωοτροφές

ότι κατά τον προσδιορισμό της ποσότητος κτηνοτροφικών σιτηρών στη διεθνή αγορά , δεν λαμβάνονται υπόψη το υπόλοιπο κόστος διατροφής ούτε τα γενικά έξοδα παραγωγής και εμπορίας

ότι αυτό το υπόλοιπο κόστος διατροφής αφορά συμπληρωματικές πρωτεϊνούχες τροφές , ανόργανα άλατα , βιταμίνες και προϊόντα προφυλάξεως

ότι τα γενικά έξοδα παραγωγής και εμπορίας , συμπεριλαμβάνουν τα έξοδα κτηνιάτρου , τα έξοδα στεγάσεως των ζώων , τα εργατικά , τα ασφάλιστρα , τα μεταφορικά και το εμπορικό ακαθάριστο κέρδος

ότι το κόστος αυτό και τα έξοδα δύνανται να εκτιμηθούν κατ ' αποκοπή σε :

- 0,4366 λογιστικές μονάδες ανά χιλιόγραμμο για τα αυγά με κέλυφος ,

- 0,0655 λογιστικές μονάδες για ένα αυγό προς επώαση

ότι κατά τον καθορισμό της τιμής ανασχέσεως που ισχύει από 1ης Νοεμβρίου , 1ης Φεβρουαρίου και 1ης Μαϊου , η εξέλιξη των τιμών των κτηνοτροφικών σιτηρών στη διεθνή αγορά πρέπει να λαμβάνεται υπόψη μόνον εφ ' όσον η τιμή της ποσότητας των κτηνοτροφικών σιτηρών εμφανίζει μια ελαχίστη διακύμανση σε σχέση με εκείνη που χρησιμοποιήθηκε για τον υπολογισμό της τιμής ανασχέσεως του προηγουμένου τριμήνου

ότι μια διακύμανση κατώτερη του 3 % δεν έχει σημαντική επίδραση επι του κόστους διατροφής όσον αφορά τα αυγά με κέλυφος

ότι η ελαχίστη διακύμανση πρέπει να ορισθεί σε 3 % ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Οι ποσότητες κτηνοτροφικών σιτηρών που αναφέρονται στο άρθρο 4 παράγραφος 1 περίπτωση α ) και παράγραφος 2 του κανονισμού ( ΕΟΚ ) αριθ . 2771/75 , καθώς και η σύνθεση αυτών , καθορίζονται στις στήλες 3 και 4 του παραρτήματος Ι .

Άρθρο 2

1 . Εντός της Κοινότητος , η τιμή της ποσότητος κτηνοτροφικών σιτηρών είναι ίση προς το μέσο όρο , σταθμισμένο σύμφωνα με τα ποσοστά που αναγράφονται στη στήλη 4 του παραρτήματος Ι , των τιμών εντός της Κοινότητος , εκφραζόμενων ανά χιλιόγραμμο , εκάστου των σιτηρών που περιέχεται σ ' αυτή την ποσότητα , του μέσου όρου πολλαπλασιαζομένου με τον αντίστοιχο αριθμό της στήλης 3 του παραρτήματος Ι .

2 . Εντός της Κοινότητος , η τιμή εκάστου κτηνοτροφικού σιτηρού είναι ίση προς το μέσο αριθμητικό όρο των τιμών κατωφλίου , αυξημένων κατά τη μηνιαία τους προσαύξηση , που ισχύουν για το σιτηρό αυτό για περίοδο δώδεκα μηνών που αρχίζει την 1η Αυγούστου .

Άρθρο 3

1 . Στη διεθνή αγορά , η τιμή της ποσότητος κτηνοτροφικών σιτηρών είναι ίση προς το μέσο όρο , σταθμισμένο κατά τα ποσοστά που αναγράφονται στη στήλη 4 του παραρτήματος Ι , των τιμών της διεθνούς αγοράς , εκφραζομένων ανά χιλιόγραμμο , εκάστου των σιτηρών που περιέχεται στην ποσότητα αυτή , του δε μέσου όρου πολλαπλασιαζομένου με τον αντίστοιχο αριθμό της στήλης 3 του παραρτήματος Ι .

2 . Στη διεθνή αγορά η τιμή εκάστου κτηνοτροφικού σιτηρού , είναι ίση προς το μέσο αριθμητικό όρο των τιμών c.i.f . που προσδιορίζονται για το σιτηρό αυτό για την περίοδο των έξι μηνών που αναφέρεται στο άρθρο 4 παράγραφος 1 περίπτωση α ) τρίτο εδάφιο του κανονισμού ( ΕΟΚ ) αριθ . 2771/75 .

Άρθρο 4

1 . Η τιμή των ποσοτήτων κτηνοτροφικών σιτηρών , που αναφέρονται στο άρθρο 7 παράγραφος 2 περίπτωση α ) και παράγραφος 3 του κανονισμού ( ΕΟΚ ) αριθ . 2771/75 , είναι ίση προς την τιμή των ποσοτήτων κτηνοτροφικών σιτηρών που καθορίζονται στη στήλη 3 του παραρτήματος ΙΙ , η σύνθεση των οποίων αναφέρεται στη στήλη 4 του παραρτήματος ΙΙ .

2 . Η τιμή αυτών των ποσοτήτων κτηνοτροφικών σιτηρών είναι ίση προς το μέσο όρο , σταθμισμένο κατά τα ποσοστά που αναγράφονται στη στήλη 4 του παραρτήματος ΙΙ , των τιμών , εκφραζόμενων ανά χιλιόγραμμο , εκάστου των σιτηρών που περιέχεται σ ' αυτήν την ποσότητα , του μέσου όρου πολλαπλασιαζομένου με τον αντίστοιχο αριθμό της στήλης 3 του παραρτήματος ΙΙ .

3 . Η τιμή εκάστου σιτηρού είναι ίση προς το μέσο αριθμητικό όρο των τιμών c.i.f . που προσδιορίζονται γι ' αυτό το σιτηρό για την περίοδο έξι μηνών που αναφέρεται στο άρθρο 7 παράγραφος 2 δεύτερο εδάφιο του κανονισμού ( ΕΟΚ ) αριθ . 2771/75 , προσαυξημένο κατά 0,475 λογιστικές μονάδες ανά 100 χιλιόγραμμα σιτηρών .

Άρθρο 5

Τα κατ ' αποκοπή ποσά του άρθρου 7 παράγραφος 2 περίπτωση β ) και παράγραφος 3 του κανονισμού ( ΕΟΚ ) αριθ . 2771/75 ορίζονται στη στήλη 5 του παραρτήματος ΙΙ .

Άρθρο 6

Η ελαχίστη διακύμανση που αναφέρεται στο άρθρο 7 παράγραφος 2 τελευταίο εδάφιο του κανονισμού ( ΕΟΚ ) αριθ . 2771/75 ορίζεται σε 3 % .

Άρθρο 7

1 . Ο κανονισμός αριθ . 145/67/ΕΟΚ του Συμβουλίου της 21ης Ιουνίου 1967 περί καθορισμού των κανόνων υπολογισμού της εισφοράς και της τιμής ανασχέσεως στον τομέα των αυγών ( 2 ) , όπως τροποποιήθηκε από τον κανονισμό ( ΕΟΚ ) αριθ . 1716/74 ( 3 ) , καταργείται .

2 . Οι παραπομπές στον καταργηθέντα δυνάμει της παραγράφου 1 κανονισμό θεωρούνται ότι γίνονται στον παρόντα κανονισμό .

Άρθρο 8

Ο παρών κανονισμός αρχίζει να ισχύει την 1η Νοεμβρίου 1975 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .

Εγινε στο Λουξεμβούργο , στις 29 Οκτωβρίου 1975 .

Για το Συμβούλιο

Ο Πρόεδρος

G . MARCORA

( 1 ) ΕΕ αριθ . Ν 282 της 1 . 11 . 1975 , σ . 49 .

( 2 ) ΕΕ αριθ . 125 της 26 . 6 . 1967 , σ . 2467/67 .

( 3 ) ΕΕ αριθ . Ν 181 της 4 . 7 . 1974 , σ . 1 .

ΠΑΡΑΡΤΗΜΑ Ι

Δασμολογική κλάση * Περιγραφή εμπορευμάτων * Ποσότης σε χιλιόγραμμα * Συνθεση *

1 * 2 * 3 * 4 *

04,05 * Α . Αυγά μετά του κελύφους των νωπά ή διατετηρημένα : * *

* Ι . Αυγά πουλερικών ορνιθώνος : * * *

* α ) Αυγά προς επώαση * * 0,245 * Αραβόσιτος 60 % *

* * * Κριθή 30 % *

* * * Βρώμη 10 % *

* β ) Ετερα ( αυγά μετά του κελύφους των εξαιρέσει των αυγών προς επώαση ) * 2,563 * Αραβόσιτος 60 % *

* * * Κριθή 30 % *

* * * Βρώμη 10 % *

ΠΑΡΑΡΤΗΜΑ ΙΙ

Δασμολογική κλάση * Περιγραφή εμπορευμάτων * Ποσότης σε χιλιόγραμμα * Συνθεση * Κατ ' αποκοπή ποσό σε ΛΜ *

1 * 2 * 3 * 4 * 5 *

04.05 * Α . Αυγά μετά του κελύφους των νωπά ή διατετηρημένα : * * * *

* Ι . Αυγά πουλερικών ορνιθώνος : * * * *

* α ) Αυγά προς επώαση * * 0,245 * Αραβόσιτος 60 % * 0,0655 *

* * * Κριθή 30 % * *

* * * Βρώμη 10 % * *

* β ) Ετερα αυγά μετά του κελύφους των εξαιρέσει των αυγών προς επώαση * 2,770 * Αραβόσιτος 60 % * 0,4366 *

* * * Κριθή 30 % * *

* * * Βρώμη 10 % *